KLASA: 334-01/22-01/02

URBROJ: 2125/17-01-22-1

U Gospiću, 03.01.2022.g.

Javna ustanova „Park prirode Velebit“ sukladno odredbama članaka 188. do 193. Zakona o zaštiti prirode („NN“ 80/13, 15/18, 14/19, 127/19), Pravilnika o koncesijskim odobrenjima na zaštićenom području (NN 9/2021) i Odluke Upravnog vijeća Javne ustanove „Park prirode Velebit“ KLASA: 023-01/21-01/20, URBROJ: 2125/17-01-21-4 od 20. prosinca 2021., raspisuje

**POZIV ZA JAVNO PRIKUPLJANJE PONUDA**

**za dodjelu koncesijskog odobrenja za obavljanje djelatnosti**

**vožnje kanuom i kajakom na dijelu toka rijeke Zrmanje**

**na području Parka prirode „Velebit“**

**1. PODACI O DAVATELJU KONCESIJSKOG ODOBRENJA**

Javna ustanova „Park prirode Velebit“

Kaniža Gospićka 4b

53000 Gospić

OIB: 65211368646

Tel.: 053 560 450

Internet adresa: [www.pp-velebit.hr](http://www.pp-velebit.hr)

E-mail: velebit@pp-velebit.hr

**2. PREDMET KONCESIJSKOG ODOBRENJA**

Predmet ovog javnog poziva je dodjela 2 (dva) koncesijska odobrenja za obavljanje djelatnosti vožnje kanuom i kajakom na dijelu toka rijeke Zrmanje, na području Parka prirode „Velebit“.

Ponuditelj treba biti registriran za obavljanje djelatnosti za koju se daje koncesijsko odobrenje.

**3. LOKACIJA OBAVLJANJA DJELATNOSTI**

Djelatnost vožnje kanuom i kajakom na rijeci Zrmanji će se odvijati isključivo na dijelu rijeke od Ogarovog buka (obavijesne table Parka) do željeznog mosta u Muškovcima.

Niti na jednom drugom dijelu toka rijeke Zrmanje osim navedenog, nije dozvoljeno organizirati navedene aktivnosti.

**4. VRIJEME NA KOJE SE DAJE KONCESIJSKO ODOBRENJE**

Koncesijsko odobrenje se daje na period od dvije (2) godine, odnosno do 31.12.2023. godine.

**5. VISINA NAKNADE ZA KONCESIJSKO ODOBRENJE**

Iznos novčane naknade za koncesijsko odobrenje iznosi 3.500,00 kn (s PDV-om) godišnje po koncesijskom odobrenju.

Ovlaštenik se obavezuje na obročnu uplatu navedenog iznosa i to:

* 1.500,00 kn najkasnije do 30. lipnja 2022. godine
* 2.000,00 kn najkasnije do 31. listopada 2022. godine.

Ista dinamika naplate i iznos naknade za obavljanje djelatnosti vožnje kanuom i kajakom na rijeci Zrmanji vrijedi i za 2023. godinu, budući da se koncesijsko odobrenje za ovu djelatnost izdaje na dvije godine.

Za navedene iznose Davatelj koncesijskog odobrenja će Ovlašteniku dostaviti račune najmanje petnaest (15) dana prije navedenih datuma uplate.

**6. PODNOŠENJE PONUDE**

Radi prikupljanja ponuda Ustanova je pripremila tiskani obrazac koji je dostupan u elektronskom obliku na internetskoj stranici javne ustanove.

Ponude se predaju neposredno na urudžbeni zapisnik naručitelja (JU „Park prirode Velebit”, Kaniža Gospićka 4b, 53000 Gospić) ili preporučenom poštanskom pošiljkom na navedenu adresu, u zatvorenoj omotnici na kojoj mora biti naznačeno: **(„Ne otvaraj – ponuda za obavljanje djelatnosti vožnje kanuom i kajakom).**

**Rok za dostavu ponuda je 03.02.2022.g. u 12:00 sati**.

**Pisana ponuda mora sadržavati:**

* pravilno ispunjen obrazac Zahtjeva (u prilogu javnog poziva);
* dokaz o registraciji za obavljanje djelatnosti koja je predmet davanja koncesijskog odobrenja (dokaz upisa u registar trgovačkog suda / registar obrtnika / odgovarajući registar);
* izvornik ili ovjerenu presliku potvrde o stanju poreznog duga ponuditelja izdan od nadležne porezne uprave Ministarstva financija, ne stariji od 30 dana od dana objave poziva na nadmetanje, ii jednakovrijedan dokument nadležnog tijela države sjedišta ponuditelja;
* dokaz o osiguranim lokalitetima za ulaz i izlaz plovila.

Nepravodobna ponuda će se neotvorena vratiti pošiljatelju bez odgode.

Nepotpune ponude kao i one koje ne udovoljavaju uvjetima ovog poziva neće se razmatrati.

Ponude se ne otvaraju javno.

**7. POZIV ZA ISTICANJEM DODATNE VRIJEDNOSTI**

Ponuditelj se poziva na isticanje dodatne vrijednosti koju može dati vezano uz zaštitu prostora, bioraznolikosti, ekološke mreže, krajobraznih vrijednosti te edukaciju i informiranje šire javnosti zaštićenog prostora Parka prirode „Velebit“.

**8. KRITERIJI ZA ODABIR NAJPOVOLJNIJEG PONUDITELJA**

Valjana ponuda je ponuda dostavljena u roku, s traženim dokazima o ispunjavanju uvjeta Poziva.

Kriteriji za ocjenu su vrijeme pristigle ponude te poziv za isticanjem dodane vrijednosti koju ponuditelj može dati vezano uz zaštitu prostora, bioraznolikosti, ekološke mreže, krajobraznih vrijednosti te edukaciju i informiranje šire javnosti zaštićenog prostora Parka prirode „Velebit“.

**9. ISKLJUČENJE PONUDITELJA I ODBIJANJE PONUDITELJA ZAHTJEVA**

Ponuditelj će se isključiti ukoliko:

- nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu po posebnom zakonu plaćanje tih obaveza nije dopušteno ili je odobrena odgoda plaćanja

– ima dospjela, a neplaćena dugovanja prema javnoj ustanovi iz ranijih ugovornih odnosa s javnom ustanovom

– nije ispunio obveze i/ili ispunio uvjete iz prijašnjeg ugovora ili odluke o koncesijskom odobrenju

– ima saznanja/dokaza o postojanju razloga za isključenje sukladno posebnom zakonu o koncesijama.

**10. SKLAPANJE UGOVORA O KONCESIJSKOM ODOBRENJU**

Na prijedlog povjerenstva za provedbu javnog prikupljanja ponuda Upravno vijeće Javne ustanove „Park prirode Velebit“ donosi Odluku o koncesijskom odobrenju.

Temeljem Odluke o koncesijskom odobrenju Javna ustanova „Park prirode Velebit“ će s odabranim ponuditeljima sklopiti Ugovor o koncesijskom odobrenju uz naknadu od 3.500,00 kn (s PDV-om) godišnje po koncesijskom odobrenju kojim će se pobliže urediti prava i obveze ugovornih strana.

Javna ustanova mora odabranom najpovoljnijem ponuditelju ponuditi sklapanje ugovora o koncesijskom odobrenju najkasnije u roku od 15 dana od dana donošenja Odluke o koncesijskom odobrenju.

Ugovor se sklapa najkasnije u roku od 30 dana od dana kada odabranom ponuditelju bude ponuđeno sklapanje ugovora.

Ovlaštenik koncesijskog odobrenja nema pravo sklopiti ugovor o koncesijskom odobrenju s trećom osobom.

Nacrt ugovora o koncesijskom odobrenju nalazi se u prilogu ovog Poziva.

**11. JAMSTVO ZA UREDNO ISPUNJENJE UGOVORA**

Prilikom sklapanja ugovora o koncesijskom odobrenju, odabrani ponuditelj dužan je dostaviti jamstvo za uredno ispunjenje ugovora za slučaj povrede ugovornih obveza te kao jamstvo za zaštitu prirode u obliku zadužnice ovjerene kod javnog bilježnika.

Jamstvo za uredno ispunjenje ugovora daje se na iznos od **5.000,00 kn**.

U slučaju da odabrani ponuditelj ne dostavi zadužnicu prilikom sklapanja Ugovora ili zbog drugog razloga odustane od sklapanja ugovora o koncesijskom odobrenju, Upravno vijeće može donijeti novu odluku o koncesijskom odobrenju sa slijedeće rangiranim ponuditeljem kao odabranim, kojem će javna ustanova ponuditi potpisivanje ugovora o koncesijskom odobrenju.

**12. UVJETI ZAŠTITE PRIRODE**

1. Davatelj koncesijskog odobrenja zadržava pravo zabrane vožnje kanuom i kajakom, ukoliko procjeni da se dogodio toliki pad vodostaja da bi prolazak plovila direktno ugrozio ili oštetio biotop rijeke Zrmanje, a posebno procese stvaranja sedre.
2. Na cijeloj dužini staze zabranjuje se postavljanje artificijelnih pregrada kao i izmjena korita i toka rijeke Zrmanje.
3. Komercijalnu vožnju kanuom i kajakom mogu ploviti (organizirati) fizičke i pravne osobe registrirane za obavljanje te djelatnosti.
4. Ovlaštenik prava na obavljanje djelatnosti komercijalne vožnje kanuom i kajakom na rijeci Zrmanji isključivo je odgovoran za sigurnost sudionika vožnje kanua i kajaka.
5. Za sva jednokratna događanja, koja bi imala karakter sportskih ili drugih manifestacija ili natjecanja, ukoliko je Ovlaštenik organizator, treba ishoditi posebno odobrenje od Davatelja koncesijskog odobrenja te prethodno ishoditi odobrenje termina za održavanje istih.
6. Nadzor nad poštivanjem uvjeta zaštite prirode provodi Služba čuvara prirode Javne ustanove „Park prirode Velebit“ i inspekcija zaštite prirode.

**13. ZAVRŠNE ODREDBE**

Javna ustanova zadržava pravo da ne prihvati ni jednu ponudu i poništi poziv za javno prikupljanje ponuda posebnom odlukom Upravnog vijeća.

Javna ustanova vezano za poništenje poziva za javno prikupljanje ponuda ne snosi pravnu, materijalnu ili bilo kakvu drugu odgovornost prema ponuditeljima.

Javna ustanova „Park prirode Velebit“

**ZAHTJEV**

**za koncesijsko odobrenje za obavljanje djelatnosti**

**vožnje kanuom i kajakom na dijelu toka rijeke Zrmanje \***

**u Parku prirode Velebit**

|  |  |
| --- | --- |
|  | **PODACI O PODNOSITELJU PONUDE** |
| 1. | Tvrtka, naziv |  |
| 2. | OIB |  |
| 3. | Odgovorna osoba\*\* |  |
| 4. | Adresa za dostavu pošte |  |
| 5. | E-mail adresa |  |
| 6. | Br. telefona/mobitela |  |
|  | **PODACI O DJELATNOSTI ZA KOJU SE TRAŽI KONCESIJSKO ODOBRENJE** |
| 7. | VRSTA / NAZIV DJELATNOSTI |  |
| 8. | KRATKI OPIS DJELATNOSTI |  |
| 9. | DODATNE VRIJEDNOSTI \*\*\* |  |

\* dio rijeke od Ogarovog buka (obavijesne table Parka) do željeznog mosta u Muškovcima

\*\* član uprave, direktor trgovačkog društva, vlasnik obrta

\*\*\* dodatnu vrijednost koju ponuditelj može dati vezano za zaštitu prostora, bioraznolikost, ekološku mrežu, krajobrazne vrijednosti te edukaciju i informiranje šire javnosti

**Prilozi:**

* izvornik ili ovjerena preslika izvoda iz sudskog ili obrtnog registra
* izvornik ili ovjerena preslika potvrde o stanju poreznog duga ponuditelja izdan od nadležne porezne uprave Ministarstva financija, ne stariji od 30 dana od dana objave poziva na nadmetanje, ili jednakovrijedan dokument nadležnog tijela države sjedišta ponuditelja
* dokaz o osiguranim lokalitetima za ulaz i izlaz plovila (dokaz o vlasništvu ili drugoj pravnoj osnovi korištenja nekretnina na kojima se provodi djelatnost: izvod iz zemljišnih knjiga, katastra, ugovor o zakupu i sl.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (potpis odgovorne osobe i pečat)

* Slanjem Zahtjeva za izdavanje koncesijskog odobrenja Podnositelj zahtjeva daje privolu za prikupljanje i obradu osobnih podataka navedenih u Zahtjevu, kao i dokumentacije dostavljene uz Zahtjev. Prikupljeni osobni podaci obrađivat će se u skladu s važećim propisima, odnosno Općom uredbom o zaštiti podataka od 27. travnja 2016. između Europskog parlamenta i Vijeća Europske unije te Zakonom o provedbi Opće uredbe o zaštiti podataka (NN 42/18).

**JAVNA USTANOVA “PARK PRIRODE VELEBIT“** iz Gospića, Kaniža gospićka 4b,

OIB: 65211368646, zastupana po ravnatelju \_\_\_\_\_\_\_\_\_, kao davatelj koncesijskog odobrenja (*u daljnjem tekstu: Davatelj koncesijskog odobrenja*), s jedne strane

**i**

**PONUDITELJ** \_\_\_\_\_\_\_\_\_\_\_\_\_\_\_, Adresa \_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_, (*u daljnjem tekstu: Ovlaštenik*), s druge strane,

zaključili su slijedeći

**UGOVOR O KONCESIJSKOM ODOBRENJU**

**TEMELJNE ODREDBE**

**Članak 1.**

Ugovorne stranke suglasne su da se ovim ugovorom uređuju njihovi međusobni odnosi u povodu obavljanja djelatnosti vožnje kanuom i kajakom na dijelu toka rijeke Zrmanje, na području Parka prirode „Velebit“.

Ugovorne stranke suglasne su da su temelj za sklapanje ovoga ugovora Odluka o davanju koncesijskog odobrenja Klasa: \_\_\_\_\_\_\_\_, Urbroj: \_\_\_\_\_\_\_\_\_, od \_\_\_\_\_\_\_\_ godine, kojom je Upravno vijeće Javne ustanove «Park prirode Velebit» dalo koncesijsko odobrenje Ovlašteniku, odredbe Zakona o zaštiti prirode (NN br. 80/13, 15/18, 14/19 i 127/19)**,** tedrugi pozitivni podzakonski propisiizoblasti zaštite prirode čije je poštivanje u obavljanju gospodarske djelatnosti na zaštićenom području Parka prirode «Velebit» od primarne važnosti za zaštitu njegove sveukupne biološke i krajobrazne raznolikosti.

**OBAVLJANJE DJELATNOSTI I KONCESIJSKO ODOBRENJE**

**Članak 2.**

Ovim ugovorom Davatelj koncesijskog odobrenja daje koncesijsko odobrenje Ovlašteniku za obavljanje djelatnosti vožnje kanuom i kajakom na dijelu toka rijeke Zrmanje, na području Parka prirode „Velebit“, na vrijeme od **dvije (2) godine,** odnosno do 31.12. 2023. godine.

**Članak 3.**

Ugovorne strane su sporazumne da su lokacije na području Parka prirode „Velebit“ na kojima će se odvijati aktivnosti vožnje kanuom i kajakom na rijeci Zrmanji - isključivo dionica od Ogarovog buka (obavijesne table Parka) do željeznog mosta u Muškovcima.

Niti na jednom drugom dijelu toka rijeke Zrmanje osim navedenog, nije dozvoljeno organizirati navedene aktivnosti.

**Članak 4.**

Ovlaštenik koncesijskog odobrenja se obvezuje obavljati djelatnost u Parku prirode „Velebit“ prema slijedećim uvjetima:

1. Davatelj koncesijskog odobrenja zadržava pravo zabrane vožnje kanuom i kajakom, ukoliko procjeni da se dogodio toliki pad vodostaja da bi prolazak plovila direktno ugrozio ili oštetio biotop rijeke Zrmanje, a posebno procese stvaranja sedre.
2. Na cijeloj dužini staze zabranjuje se postavljanje artificijelnih pregrada kao i izmjena korita i toka rijeke Zrmanje.
3. Komercijalnu vožnju kanuom i kajakom mogu ploviti (organizirati) fizičke i pravne osobe registrirane za obavljanje te djelatnosti.
4. Ovlaštenik prava na obavljanje djelatnosti komercijalne vožnje kanuom i kajakom na rijeci Zrmanji isključivo je odgovoran za sigurnost sudionika vožnje kanua i kajaka.
5. Za sva jednokratna događanja, koja bi imala karakter sportskih ili drugih manifestacija ili natjecanja, ukoliko je Ovlaštenik organizator, treba ishoditi posebno odobrenje od Davatelja koncesijskog odobrenja te prethodno ishoditi odobrenje termina za održavanje istih.
6. Nadzor nad poštivanjem uvjeta zaštite prirode provodi Služba čuvara prirode Javne ustanove „Park prirode Velebit“ i inspekcija zaštite prirode.

**Članak 5.**

Djelatnost vožnje kanuom i kajakom na rijeci Zrmanji obavlja veći broj Ovlaštenika koncesijskog odobrenja. Davatelj koncesijskog odobrenja obvezuje se svakom Ovlašteniku dostaviti podatke o kontakt osobama za međusobnu komunikaciju.

**Članak 6.**

Naplatu vožnje kanuom i kajakom i poštivanje propisane zone kretanja iz čl. 3. ovog Ugovora mogu obavljati samo službene osobe Ovlaštenika koje će svoj status dokazati vidno istaknutom iskaznicom koja mora sadržavati slijedeće podatke: ime i prezime zaposlenika na hrvatskom i engleskom jeziku, fotografiju te naziv tvrtke za koju obavlja naplatu ulaznica. Ovlaštenik je obvezan Davatelju koncesijskog odobrenja dostaviti imena osoba koje u njegovo ime vrše naplatu ulaznica na terenu.

**Članak 7.**

Plovila svakog pojedinog koncesionara trebaju biti različito numerirana – u dogovoru sa Davateljem koncesijskog odobrenja.

**Članak 8.**

Ovlaštenik je dužan obavljati svoje gospodarske djelatnosti na području Parka prirode „Velebit“ s pažnjom dobrog gospodarstvenika, vodeći računa da svojom gospodarskom djelatnošću što manje utječe na prirodne vrijednosti Parka prirode „Velebit“.

Ovlaštenik je dužan u obavljanju gospodarske djelatnosti na području Parka prirode „Velebit“ voditi računa o zaštiti biološke i krajobrazne raznolikosti, te poštivati proceduru i pozitivne propise iz oblasti zaštite prirode.

**NAKNADA ZA KONCESIJSKO ODOBRENJE**

**Članak 9.**

Ovlaštenik je dužan Davatelju koncesijskog odobrenja za obavljanje gospodarske djelatnosti na području Parka prirode „Velebit“ platiti novčanu naknadu kako je to utvrđeno ovim Ugovorom.

**Članak 10.**

Naknada za obavljanje djelatnosti vožnje kanuom i kajakom iznosi **3.500,00 kn (s PDV-om) godišnje** za razdoblje iz članka 2., na koje se izdaje koncesijsko odobrenje.

Ovlaštenik koncesijskog odobrenja dužan je prilikom potpisa ugovora kao instrument osiguranja plaćanja dostaviti Davatelju koncesijskog odobrenja zadužnicu na iznos od 5.000,00 kuna.

Ovlaštenik se obavezuje na obročnu uplatu navedenog iznosa i to:

* 1.500,00 kn najkasnije do 30. lipnja 2022. godine
* 2.000,00 kn najkasnije do 31. listopada 2022. godine.

Ista dinamika naplate i iznos naknade za obavljanje djelatnosti vožnje kanuom i kajakom na rijeci Zrmanji vrijedi i za 2023. godinu, budući da se koncesijsko odobrenje za ovu djelatnost izdaje na dvije godine.

Za navedene iznose Davatelj koncesijskog odobrenja će Ovlašteniku dostaviti račune najmanje petnaest (15) dana prije navedenih datuma uplate.

U slučaju zakašnjenja s uplatom Ovlaštenik duguje Davatelju koncesijskog odobrenja i zatezne kamate, obračunate prema zakonskoj kamatnoj stopi. U slučaju nepoštivanja odredbi iz ovog članka Davatelj koncesijskog odobrenja ima pravo spriječiti obavljanje djelatnosti vožnje kanua i kajaka i ovaj Ugovor može biti raskinut.

**Članak 11.**

Ugovorne strane sporazumno ugovaraju da će Ovlaštenik isplaćivati ugovorene naknade na žiro račun Davatelja koncesijskog odobrenja broj **HR1223900011100356306**, otvoren kod Hrvatske poštanske banke.

Davatelj koncesijskog odobrenja je dužan sredstva dobivena isplatom naknada utvrđenih ovim Ugovorom koristiti isključivo za zaštitu, održavanje i promicanje Parka prirode „Velebit“.

**Članak 12.**

Ovlaštenik se obavezuje svakog ponedjeljka, u periodu za koji je izdano koncesijsko odobrenje za obavljanje djelatnosti vožnje kanuom i kajakom na rijeci Zrmanji, dostavljati Davatelju koncesijskog odobrenja Obrazac I popunjen podacima važećim za prethodni tjedan.

Podacima zatraženim u Obrascu I Davatelj koncesijskog odobrenja evidentira broj i strukturu posjetitelja – korisnika usluge vožnje kanuom i kajakom.

Obrazac I je sastavni dio ovog Ugovora.

**PRIJENOS PRAVA**

**Članak 13.**

Prijenos drugih prava i obveza te Ugovora o koncesijskom odobrenju na druge pravne i fizičke osobe nije moguć.

**PRIJEVREMENI RASKID UGOVORA**

**Članak 14.**

Ovaj ugovor može se raskinuti prije isteka vremena na koji je zaključen ako Ovlaštenik ne plaća naknadu za koncesiju na način određen ovim Ugovorom, ukoliko Ovlaštenik prestane kontinuirano obavljati svoju djelatnost za koju je dobio koncesijsko odobrenje, te u slučajevima svakog drugog nepoštivanja odredaba ovog Ugovora.

U slučaju iz stavka 1. ovog članka ugovorne strane imaju pravo jednostrano i bez naknadnog primjerenog roka za njegovo ispunjenje raskinuti Ugovor na štetu ugovorne strane koja ga ne poštuje.

**ZAJEDNIČKA PROMIDŽBA**

**Članak 15.**

Ovlaštenik se obvezuje u svojim promidžbenim materijalima (uključujući i web stranicu Ovlaštenika), te promidžbenim materijalima vezanim za obavljanje aktivnosti za koje se izdaje koncesijsko odobrenje naglasiti da se navedena aktivnost održava na području Parka prirode „Velebit“, kao i istaknuti značaj tog prostora zaštićene prirodne vrijednosti.

**MJERE ZAŠTITE PRIRODE**

**Članak 16.**

Komunalni otpad

Ovlaštenik je dužan otpad koji nastane u obavljanju dopuštene gospodarske djelatnosti iznijeti izvan Parka prirode “Velebit“ samostalno ili u sklopu organizirane komunalne djelatnosti, gdje su za to osigurani uvjeti (uspostavljen sustav organiziranog odvoza otpada).

**MJERE ZAŠTITE OD POŽARA**

**Članak 17.**

Ovlaštenik je dužan provoditi propisane mjere zaštite od požara na svim lokacijama i u svim objektima na zaštićenom području Parka prirode „Velebit“ gdje obavlja djelatnosti za koje se sklapa ovaj Ugovor o koncesijskom odobrenju.

**PRIJELAZNE I ZAVRŠNE ODREDBE**

**Članak 18.**

Ugovorne strane su ovaj Ugovor pročitale, te ga u znak prihvaćanja prava i obveza koje iz njega proizlaze, potpisuju po ovlaštenim osobama.

**Članak 19.**

Ovaj Ugovor sačinjen je u pet (5) istovjetnih primjeraka, od kojih svaka ugovorna strana zadržava po dva (2), a jedan (1) se dostavlja u Ministarstvo gospodarstva i održivog razvoja.

**Članak 20.**

Ugovorne strane suglasne su da će sve sporove koji se pojave u svezi s ovim Ugovorom rješavati mirnim putem, a u slučaju spora nadležan je Sud u Gospiću.

**Članak 21.**

Ovaj ugovor je važeći s potpisom ovlaštenih predstavnika ugovornih stranaka.

Klasa:

Urbroj:

Gospić, \_\_\_\_\_\_\_\_\_\_\_\_2022.g.

 Za Javnu ustanovu Za Ovlaštenika

„Park prirode Velebit“

 Ravnatelj vlasnik

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_